***қосымша 2***

***Legalacts порталына орналастыру үшін***

**Еуразиялық экономикалық одаққа мүше мемлекеттердің аумағынан әкелінетін тауарларды қоспағанда, импортталатын тауарлар бойынша қосылған құн салығын төлеу мерзімін өзгерту қағидалары мен мерзімдерін бекіту туралы» Қазақстан Республикасының Қаржы министрі бұйрығының жобасы**

|  |  |  |
| --- | --- | --- |
| **1** | **НҚА жобасының атауы (НҚА түрін көрсете отырып)** | «Еуразиялық экономикалық одаққа мүше мемлекеттердің аумағынан импортталатын тауарларды қоспағанда, импортталатын тауарлар бойынша қосылған құн салығын төлеу мерзімін өзгерту қағидалары мен мерзімдерін бекіту туралы» Қазақстан Республикасының Қаржы министрі бұйрығының жобасы (бұдан әрі – Жоба) |
| **2** | **Әзірлеуші мемлекеттік орган** | Қазақстан Республикасының Қаржы министрлігі |
| **3** | **НҚА жобасын әзірлеу үшін негіздер (тиісті НҚА немесе тапсырмаға сілтеме жасай отырып (бар болса))** | Қазақстан Республикасы Салық кодексінің 134-бабы 3-тармағын іске асыру мақсатында |
| **4** | **НҚА жобасының қысқаша мазмұны, негізгі ережелердің сипаттамасы** | Жоба қосылған құн салығын төлеу бойынша кейінге қалдыруды беру тәртібін, оның ішінде қажетті құжаттардың тізбесін, шарттары мен мерзімін, мемлекеттік кірістер органдарымен өзара іс-қимыл тәртібін регламенттейді. |
| **5** | **Күтілетін нәтижелердің нақты мақсаттары мен мерзімдері** | **Жобаның мақсаты** – Еуразиялық экономикалық одаққа мүше мемлекеттердің аумағынан әкелінетін тауарларды қоспағанда, импортталатын тауарлар бойынша қосылған құн салығын төлеу мерзімін өзгерту тәртібі мен мерзімдерін белгілеу болып табылады.  **Күтілетін нәтиже** **– Жоба** импортталатын тауарлар бойынша қосылған құн салығын төлеу бөлігінде түсінікті, ашық және қашықтықтан орындалатын рәсімдерді енгізу жолымен салықтық әкімшілендіруді жетілдіретін болады, бұл мемлекеттің фискалдық мүдделерін қорғауды және салық төлеушілер тарапынан **міндеттемелердің** орындалуын қамтамасыз етуге мүмкіндік береді. |
| **6** | **НҚА жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдар** | Аталған Жоба Еуразиялық экономикалық одаққа мүше мемлекеттердің аумағынан әкелінетін тауарларды қоспағанда, тауарлардың импорты кезінде қосылған құн салығын төлеу мерзімін өзгерту тәртібі мен мерзімдерін белгілеу және нормаларды қабылдау мақсатында әзірленді, осыған байланысты теріс әлеуметтік-экономикалық, құқықтық немесе өзге де салдарлары **жоқ**. |